Нориаки Касаи

**Нориаки Касаи** (јапонски: 葛西 紀明, Касаи Нориаки, роден на 6 јуни 1972 г.) е јапонски ски скокач. Во својата кариера освоил златен медал на ФИС Светското првенство во скијачки скокови 1992, победил на Нордискиот турнир во 1999 година, освоил сребрен медал во поединечна конкуренција на Зимските олимписки игри 2014 година и два бронзени медали во поединечна конкуренција на Светското првенство во скијачки скокови во 2003 година.

За време на својата кариера, Касаи соборил многу рекорди во скијачки скокови. Во 2016 година, влегол во *[[Гинисови рекорди|Гинисови светски рекорди]]* за најмногу поединечни учества во Светскиот куп, но не само во скијачки скокови, туку во сите дисциплини од Светскиот куп организирани од Меѓународната скијачка федерација. Во Светскиот куп, Касаи се натпреварувал 31 сезона од сезоната 1988–89 до 2019–2020.

## Кариера

### 1988: Деби на Светскиот куп
Касаи дебитирал на Светскиот куп на 17 декември 1988 година во Сапоро, Јапонија, на 16-годишна возраст, и завршил на 31-то место. Една година подоцна тој настапил на своето прво нордиско светско првенство во Лахти, Финска.

### 1992: Светски шампион
Своето прво и единствено големо првенство го освоил во 1992 година во Харачов, Чехословачка. Тој победил по вториот натпреварувачки ден кој бил откажан поради силен ветар и падот на Кристоф Дафнер. Тогаш тој бил меѓу најдобрите скокачи во светот, познат по својот извонреден стил, држејќи го телото речиси припиено до скиите.

### 1994: Олимписки екипен медал
Во 1994 година, како член на јапонската репрезентација го освоил сребрениот медал во екипна конкуренција на голема скокалница и завршил петти во поединечна конкуренција на големата скокалница на Зимските олимписки игри во Лилехамер. По скршеницата на рамото, ја пропуштил целата 1994/95 сезона 

### 1999: Нордиски турнир
Во 1999 година, Касаи победил на натпреварот во ски скокови на скијачкиот фестивал во Холменколен и воедно титулата на Нордискиот турнир. На нордиските светски првенства освоил вкупно седум медали, два сребрени (екипно на голема скокалница во 1999 и 2003 година) и пет бронзени медали (поединечно на мала скокалница и поединечно на голема скокалница во 2003 година, (екипно на голема скокалница во 2007 и 2009 година и мешана екипа на мала скокалница во 2015 година). На Зимските олимписки игри 2010 во Ванкувер, тој завршил осми на големата скокалница и 17 на малата скокалница.

### 2014: Најстар освојувач на олимписки медал
На Зимските олимписки игри 2014 во Сочи, тој се натпреварувал на рекордната седма Олимпијада и го освоил сребрениот медал во поединечна конкуренција на малата скокалница и бронзата во екипна конкуренција на големата скокалница. Со ова станал најстариот ски скокач кој освоил медал на Зимските олимписки игри.

На 29 ноември 2014 година Касаи станал најстариот победник на Светскиот куп кога ја поделил победата со Симон Аман во Рука, Финска.

На 22 февруари 2015 година Касаи го освоил бронзениот медал на Светскиот куп во нордиско скијање во мешана екипна дисциплина и станал најстариот освојувач на медал на Светското првенство во нордиско скијање. Тој настапил по рекорден дванаесетти пат на натпреварот.

### 2016: 500-то појавување на Светскиот куп
На 4 март 2016 година, на возраст од 43 години и 272 дена освоил медал на Светскиот куп во Висла, со што поставил рекорд како најстар натпреварувач кој се качил на подиумот во историјата на скијачките скокови. На 17 март 2016 година во Планица се појавил за рекорден 500-ти индивидуален старт на Светскиот куп.

### Олимпијада 2018 година
Касаи завршил на 21-во место на малата скокалница на Зимските олимписки игри 2018 година. 

## Позначителни резултати

### Олимписки игри

### ФИС Светско првенство во нордиско скијање

### Светско првенство во скијачки скокови

## Рекорди
Во текот на својата кариера, Касаи соборил многу рекорди во скијачки скокови и пробил старосни граници. Тој е најстариот спортист што настапил на ФИС Светскиот куп во ски скокови и го држи рекордот за најмногу настапи во ова натпреварување, со вкупно 569 поединечни појавувања (640 ако се земат предвид екипните учества) за време на неговата 31 годишна кариера од 1988–89 до 2019– 20.  Касаи, исто така, има рекорден број настапи во ски скокови на Зимските олимписки игри (21 појавување), ФИС Светското првенство во нордиско скијање (42 појавувања) и ФИС Светското првенство во скијачки летови (13 старта).    Во 2016 година, влегол во *[[Гинисови рекорди|Гинисовата книга на рекорди]]* за „најмногу настапи на ФИС нордиско светско скијачко првенство од ски скокач во поединечна конкуренција“ и „најмногу поединечни стартови во натпреварите од ФИС Светскиот куп во ски скокови“.  Во ноември 2014 година, Касаи станал најстариот победник во Светскиот куп во поединечна конкуренција, на возраст од 42 години и 5 месеци. Тој е и најстариот натпреварувач кој се качил на подиум на Светскиот куп, на возраст од 44 години и 9 месеци.

Касаи е првиот спортист во историјата кој учествувал на осум Зимски олимписки игри (помеѓу 1992 и 2018 година).  На Зимските олимписки игри 2014 година, тој станал најстариот освојувач на олимписки медал во ски скокови, откако освоил сребрен медал на возраст од 41 година и 254 дена.

## Поврзано

* Список на спортисти со најмногу настапи на Олимписките игри

## Наводи

## Надворешни врски

* Noriaki Kasai at the International Ski Federation
* Noriaki Kasai at the International Olympic Committee
* 
Категорија:Живи луѓе
Категорија:Родени во 1972 година
Категорија:Статии со текст на јапонски